Temeljem članaka 6. i 10. Zakona o poticanju razvoja malog gospodarstva („Narodne novine“, br. 29/02, 63/07, 53/12, 56/13 i 121/16), članaka 4. i 10. Zakona o državnim potporama („Narodne novine“, br. 47/14, 69/17) te članka 40. Statuta Grada Makarske (Glasnik Grada Makarske, br. 3/21), na prijedlog Gradonačelnika, Gradsko vijeće Grada Makarske, dana - 2025. godine, donosi

PROGRAM ZA DODJELU POTPORA MIKRO I MALIM PODUZETNICIMA I OBRTNICIMA S CILJEM REVITALIZACIJE STARE GRADSKE JEZGRE GRADA MAKARSKE ZA 2025. GODINU

1. **OPĆE ODREDBE**

Članak 1.

Ovim Programom uređuju se kriteriji za poticanje mikro i malog poduzetništva i obrtništva u staroj gradskoj jezgri Grada Makarske (u daljnjem tekstu: Grad) s ciljem stvaranja poduzetničkog okruženja, jačanja mikro i malog poduzetništva i obrtništva, povećanja zaposlenosti i stvaranja pozitivne poslovne klime na području stare gradske jezgre Grada.

Cjelokupni obuhvat stare gradske jezgre Grada iz prethodnog stavka prikazan je u Prilogu broj 1 - Grafički prikaz obuhvata mikrolokacije unutar stare gradske jezgre za poticanje razvoja mikro i malog poduzetništva i obrtništva, koji je sastavni dio ovog Programa.

Izrazi koji se koriste u ovom Programu, a koji imaju rodno značenje, bez obzira na to koriste li se u muškom ili ženskom rodu, obuhvaćaju na jednak način muški i ženski rod.

Program je izrađen na osnovu Provedbenog programa Grada Makarske 2022.-2025., iz prosinca 2021., te sukladno pravilima EU o pružanju državne potpore propisanim Uredbom Komisije (EZ) br. 2023/2831 od 13. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije L 2023/2831, 15.12.2023.) (u daljnjem tekstu: Uredba). Uredba o potporama male vrijednosti stupila je na snagu 1. siječnja 2024. godine i primjenjuje se do 31. prosinca 2030. godine.

**Sukladno članku 1. Uredbe 2023/2831, ovaj Program se ne može primijeniti na potpore koje se dodjeljuju poduzetnicima:**

1. koji se bave primarnom proizvodnjom proizvoda ribarstva i akvakulture;
2. koji se bave preradom i stavljanjem na tržište proizvoda ribarstva i akvakulture, ako je iznos potpore utvrđen na temelju cijene ili količine kupljenih proizvoda ili proizvoda stavljenih na tržište;
3. koji djeluju u sektoru primarne proizvodnje poljoprivrednih proizvoda;
4. koji djeluju u sektoru prerade i stavljanja na tržište poljoprivrednih proizvoda u sljedećim slučajevima:

* ako se iznos potpora utvrđuje na temelju cijene ili količine takvih proizvoda kupljenih od primarnih proizvođača ili stavljenih na tržište od strane dotičnih poduzetnika; ili
* ako su potpore uvjetovane njihovom djelomičnim ili potpunim prenošenjem na primarne proizvođače;

1. za djelatnosti povezane s izvozom u treće zemlje ili države članice Europske unije, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanim za izvoznom djelatnošću;
2. pod uvjetom uporabe domaćih proizvoda ili usluga umjesto uvoznih.

Ako poduzetnik, osim u sektorima navedenim u točkama a., b., c. ili d. ovoga članka u kojima dodjela potpora male vrijednosti nije moguća, djeluje u sektorima i/ili obavljaju djelatnosti koje su obuhvaćene primjenom Uredbe za koje je moguće dodijeliti potporu male vrijednosti mora osigurati da sektori koji su isključeni iz područja primjene Uredbe ne ostvaruju korist od potpore male vrijednosti, primjerice razdvajanjem djelatnosti ili razdvajanjem računa.

Sukladno Uredbi, korisnik potpora male vrijednosti je svaka fizička i pravna osoba koja obavljajući gospodarsku djelatnost, sudjeluje u prometu roba i usluga, a prima potporu male vrijednosti bez obzira na njezin oblik i namjenu, a djeluje kao jedan poduzetnik.

Pojmom „jedan poduzetnik“ sukladno Uredbi obuhvaćena su sva poduzeća koja su u najmanje jednom od sljedećih međusobnih odnosa:

* jedno poduzeće ima većinu glasačkih prava dioničara ili članova u drugom poduzeću;
* jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
* jedno poduzeće ima pravo ostvarivati vladajući utjecaj nad drugim poduzećem temeljem ugovora sklopljenog s tim poduzećem ili temeljem odredbi statuta ili osnivačkog akta tog poduzeća;
* jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od navedenih odnosa sa preko jednog ili više drugih poduzeća (povezana poduzeća) također se smatraju jednim poduzetnikom.

Temeljem Uredbe, maksimalan iznos svih potpora male vrijednosti koje jednom poduzetniku mogu biti dodijeljene tijekom bilo kojeg trogodišnjeg razdoblja, uključujući i potpore dodijeljene temeljem ovog Programa, ne smije prijeći iznos od 300.000,00 EUR neovisno o razini davatelja potpore male vrijednosti i vrsti instrumenata dodjele potpore male vrijednosti. Trogodišnje razdoblje koje se uzima u obzir trebalo bi ocjenjivati na pomičnoj osnovi te pri svakoj novoj dodjeli de minimis potpore potrebno je uzeti u obzir ukupan iznos de minimis potpora dodijeljenih u tri prethodne godine.

Ovim Programom izrazito je zabranjeno dvostruko financiranje, odnosno financiranje istovjetnih troškova iz drugih projekata/programa/javnih poziva/natječaja financiranih iz javnih sredstava.

Članak 2.

Ovim Programom utvrđuje se sustav aktivnosti i potpornih mjera za razvoj mikro i malog poduzetništva i obrtništva koje Grad planira provesti na području stare gradske jezgre Grada preko Upravnog odjela za opće poslove i imovinu Grada.

Programom se propisuju namjena i uvjeti dodjele potpora, visina iznosa ukupnih potpora, korisnici potpora, potrebna dokumentacija za obradu Zahtjeva, postupak dodjele potpora te ostala pitanja vezana za provedbu dodjele potpora.

Za realizaciju planiranih aktivnosti definiranih ovim Programom sredstva su bespovratna i osigurana su u Proračunu Grada Makarske za 2025. godinu unutar Upravnog odjela za opće poslove i imovinu Grada, u programu „Poticanje malog i srednjeg poduzetništva“ – pod aktivnosti „Revitalizacija stare gradske jezgre“.

Programom će biti obuhvaćeni:

* Subjekti mikro i malog poduzetništva i obrtništva koji već obavljaju djelatnost na području mikrolokacije unutar stare gradske jezgre Grada u obuhvatu grafičkog prikaza danog u Prilogu 1;
* Poduzetnici i obrtnici početnici, odnosno poduzetnici i obrtnici koji tek započinju s obavljanjem gospodarske djelatnosti na području mikrolokacije unutar stare gradske jezgre Grada u obuhvatu grafičkog prikaza danog u Prilogu 1, a ulaze pod subjekte mikro i malog poduzetništva i obrtništva.

Dodjela potpora za razvoj mikro i malog poduzetništva i obrtništva na području stare gradske jezgre Grada Makarske će se temeljiti na realizaciji sljedećih ciljeva:

* stvaranje pozitivne poduzetničke klime;
* povećanje broja poduzetnika, kao i poduzetnika na području stare gradske jezgre;
* povećanje broja zaposlenih;
* povećanje proizvodnje;
* oživljavanje stare gradske jezgre;
* razvoj identiteta mjesta kroz revitalizaciju stare gradske jezgre;
* jačanje konkurentske sposobnosti;
* podizanje konkurentnosti gospodarstva Grada Makarske (npr. ulaganje u nove tehnologije i sl.);
* rad na povezivanju gospodarskih subjekata;
* očuvanje demografske vitalnosti stare gradske jezgre kroz unapređenje kvalitete života;
* zadržavanje višefunkcionalnosti stare gradske jezgre i
* očuvanje starih zanata i obrta.

1. **KORISNICI POTPORA**

Članak 3.

Korisnici potpora moraju zadovoljiti sljedeće uvjete:

1. Mikro i mali poduzetnici i obrtnici sa sjedištem u Gradu Makarskoj i mjestima Makarske rivijere;
2. Korisnici potpora moraju zadovoljiti i barem dva od sljedeća tri pokazatelja utvrđena na dan 31. prosinca 2024. godine (definirana Zakonom o poticanju razvoja malog gospodarstva („Narodne Novine“, br. 29/02, 63/07, 53/12, 56/13 i 121/16)) i to:

* za mikro subjekte malog gospodarstva: ukupna aktiva/dugotrajna imovina do 2.000.000,00 EUR, godišnji poslovni prihodi do 2.000.000,00 EUR, te im je prosječan broj radnika tijekom poslovne godine do 10;
* za male subjekte malog gospodarstva: ukupna aktiva/dugotrajna imovina do 10.000.000,00 EUR, godišnji poslovni prihodi do 10.000.000,00 EUR, te im je prosječan broj radnika tijekom poslovne godine do 50;

|  |  |  |
| --- | --- | --- |
| **POKAZATELJI** | **MIKRO SUBJEKTI MALOG GOSPODARSTVA - u EUR -** | **MALI SUBJEKTI MALOG GOSPODARSTVA - u EUR -** |
| **Aktiva/dugotrajna imovina** | 2.000.000,00 | 10.000.000,00 |
| **Prihodi** | 2.000.000,00 | 10.000.000,00 |
| **Broj zaposlenih** | 10 | 50 |

1. Nemaju dospjelih nepodmirenih dugovanja prema Gradu Makarskoj (provjeru vrši Grad u trenutku prijave) i Republici Hrvatskoj, po bilo kojoj osnovi, kao i njima povezane osobe, sukladno Općem poreznom Zakonu („Narodne Novine“, br. 115/16, 106/18, 121/19, 32/20, 42/20 i 114/22) (u daljnjem tekstu: OPZ);
2. Imaju minimalno šest mjeseci rada u godini, osim za poduzetnike i obrtnike početnike/poduzetnike i obrtnike koji su novo osnovani i/ili koji će prvi put poslovati na području stare gradske jezgre Grada, kriterij za minimalno šest mjeseci rada primjenjivati će se tek od godine za koju će potpore biti dodijeljene;
3. Umjetnici (slikari, kipari, grafički umjetnici i sl.);
4. Stari - tradicijski zanati i obrti (postolar – proizvodnja obuće, popravak obuće i proizvoda od kože i ključar);
5. Poslovi pranja i kemijskog čišćenja tekstila i krznenih proizvoda;
6. Poslovi krojačke proizvodne djelatnosti - šivanje po mjeri, krpanje i prepravljanje odjeće, proizvodnja i prodaja muške i ženske odjeće po mjeri te proizvodnja i prodaja remena, putnih i ručnih torbi i ostalih modnih dodataka;
7. Prodaja ručno rađenih proizvoda, tzv. „handmade“ proizvoda (suveniri, keramički proizvodi, proizvodi od drva, dječje igračke, prirodna kozmetika i ostali “handmade“ proizvodi);
8. Poslovi prerade i prodaje mesa i mesnih prerađevina;
9. Ugostiteljske djelatnosti iz skupine barovi (kavana, caffe bar, pivnica, buffet, krčma, konoba i kušaonica)
10. Ugostiteljske djelatnosti iz skupine restorana (restoran, gostionica, zdravljak, zalogajnica, pečenjarnica, pizzeria, bistro, slastičarnica, obrt brze prehrane (fast food)) i ostalih objekata za pripremu i usluživanje hrane (objekt jednostavnih brzih usluga);
11. Poduzetnici i obrtnici početnici (novo osnovani i/ili koji će prvi put poslovati na području stare gradske jezgre Grada), a koji zadovoljavaju uvjete propisane u točkama 1-3 te barem jedan od uvjeta propisanih u točkama 5-12.

Prednost kod dodjele potpora za umjetničke i tradicijske obrte, pod istim uvjetima, imati će obrti koji posjeduju Uvjerenja o stjecanju tradicijskog, odnosno umjetničkog obrta, iz članka 2. Pravilnika o tradicijskim, odnosno umjetničkim obrtima („Narodne Novine“, br. 112/07).

1. **NAMJENA I VISINA POTPORA**

Članak 4.

Ukupna osigurana sredstva za dodjelu potpora za razvoj mikro i malog poduzetništva i obrtništva na području stare gradske jezgre Grada u Proračunu Grada Makarske za 2025. godinu („Glasnik Grada Makarske“, br. 25/24) iznose 180.000,00 EUR te se planiraju rasporediti na sljedeći način, ovisno o broju prijava:

|  |  |  |
| --- | --- | --- |
| **Mjera** | **Naziv mjere** | **Pojedinačni planirani iznos u 2024. godini u EUR** |
| 1 | Potpore slobodnim **umjetnicima** | 3.000,00 |
| 2 | Potpore **starim – tradicijskim zanatima i obrtima** (postolar – proizvodnja obuće, popravak obuće i proizvoda od kože i ključar) | 5.000,00 |
| 3 | Potpore poslova pranja i **kemijskog čišćenja** tekstila i krznenih proizvoda | 5.000,00 |
| 4 | Potpore **deficitarnim** zanimanjima - poslova **krojačke** proizvodne djelatnosti - šivanje po mjeri, krpanje i prepravljanje odjeće, **proizvodnja i prodaja** muške i ženske **odjeće** po mjeri te **proizvodnja i prodaja** **remena**, putnih i **ručnih torbi** i ostalih **modnih dodataka** | 3.000,00 |
| 5 | Potpore **prodaje** **ručno rađenih proizvoda**, tzv. „handmade“ proizvoda (suveniri, keramički proizvodi, proizvodi od drva, dječje igračke, prirodna kozmetika i ostali “handmade“ proizvodi)\* | 2.000,00 |
| 6 | Potpore **prerade i prodaje mesa i mesnih prerađevina** | 2.000,00 |
| 7 | Potpore ugostiteljskim djelatnostima iz skupine **barovi** (kavana, caffe bar, pivnica, buffet, krčma, konoba i kušaonica) | 3.000,00 |
| 8 | Potpore ugostiteljskim djelatnostima iz skupine **restorana** (restoran, gostionica, zdravljak, zalogajnica, pečenjarnica, pizzeria, bistro, slastičarnica, obrt brze prehrane (fast food)) i ostalih objekata za pripremu i usluživanje hrane (objekt jednostavnih brzih usluga) | 4.000,00 |
| 9 | Potpore poduzetnicima i obrtnicima **početnicima** (sukladno djelatnostima iz Programa) | 10.000,00 |

*\*Izuzev djelatnosti unutar sektora iz članka 1. ovog Programa, kojima Uredbom 2023/2831 dodjela potpora male vrijednosti nije moguća.*

Ostvarivanje prava na jednu vrstu potpora isključuje ostvarivanje prava na drugu.

Pojedinom korisniku može se dodijeliti samo jedna potpora po pojedinoj mjeri.

Članak 5.

Potpore mikro i malim poduzetnicima i obrtnicima navedenim u tablici u članku 4. (mjera 1-8) odobravaju se za sljedeće namjene, i to u sljedećim postocima:

1. maksimalno 70% dodijeljenih sredstava (mogu se koristiti pojedinačno ili kombinacija) odobrava se za:

* troškovi plaća zaposlenika (uključujući poreze i doprinose);
* troškovi komunalne naknade i spomeničke rente;
* troškovi tekućeg održavanja poslovnog prostora koji uključuju troškove vode i struje, odvoza komunalnog otpada i pričuve za poslovni prostor.

1. minimalno 30% dodijeljenih sredstava (mogu se koristiti pojedinačno ili kombinacija) odobrava se za:

* poboljšanje uvjeta rada u radionici/poslovnom prostoru kroz uređenje/renoviranje/adaptaciju radionice/poslovnog prostora (korisnici potpora moraju dostaviti fotografije prijašnjeg i završnog stanja, ponudu troškovnika kao i zapisnik o obavljenim radovima);
* financiranje troškova nabave novih strojeva, informatičke i druge opreme i alata/pribora koji je nužan za obavljanje djelatnosti za koju su registrirani (ne uključuje troškove nabave mobilnih telefona i tableta i s njima povezane opreme, TV-a, radio i sl. uređaja te rabljene strojeve, opremu i alate);
* edukacija vlasnika i/ili zaposlenika (majstorski ispit – vrijedi za potpore starim zanatima i obrtima, stručno usavršavanje i dr.);
* troškovi sudjelovanja na sajmovima i izložbama;
* izrada web stranice (maksimalno odobreni iznos bespovratnih sredstava do 400,00 EUR);
* izrada promotivnog materijala (maksimalno odobreni iznos bespovratnih sredstava do 200,00 EUR);
* stjecanje uvjerenja o statusu umjetničkog obrta (vrijedi za potpore slobodnim umjetnicima);
* stjecanje uvjerenja o statusu tradicijskog obrta (vrijedi za potpore starim zanatima i obrtima).

Članak 6.

Potpore mikro i malim poduzetnicima i obrtnicima početnicima navedenim u tablici u članku 4. (mjera 9) odobravaju se za sljedeće namjene, i to u 100% iznosu potpora (mogu se koristiti pojedinačno ili kombinacija):

* troškovi plaća zaposlenika (uključujući poreze i doprinose);
* troškovi komunalne naknade i spomeničke rente;
* troškovi tekućeg održavanja poslovnog prostora koji uključuju troškove vode i struje, odvoza komunalnog otpada i pričuve za poslovni prostor;
* refundacija troškova otvaranja obrta, trgovačkog društva, zadruge;
* refundacija ishodovanja minimalnih tehničko uvjeta za poslovni prostor, studiju utjecaja na okoliš, razne dozvole i sl.;
* financiranje troškova nabave novih strojeva, informatičke i druge opreme i alata/pribora koji je nužan za obavljanje djelatnosti za koju su registrirani (ne uključuje troškove nabave mobilnih telefona i tableta i s njima povezane opreme, TV-a, radio i sl. uređaja te rabljene strojeve, opremu i alate);
* uređenje/renoviranje/adaptaciju radionice/poslovnog prostora (korisnici potpora moraju dostaviti fotografije prijašnjeg i završnog stanja, ponudu troškovnika kao i zapisnik o obavljenim radovima);
* izrada web stranice (maksimalno odobreni iznos bespovratnih sredstava do 400,00 EUR);
* izrada promotivnog materijala (maksimalno odobreni iznos bespovratnih sredstava do 200,00 EUR).

Članak 7.

Troškovi koji nisu prihvatljivi i koji se neće uzimati u obzir su sljedeći:

* porez na dodanu vrijednost (kod obrta koji su u sustavu poreza na dodanu vrijednost, odnosno za koji prijavitelj/korisnik ima pravo ostvariti odbitak);
* troškovi nabave i najma prometnih sredstava;
* troškovi nabave radne odjeće i obuće;
* troškovi nabave TV, radio i sl. uređaja te mobitela i tableta i s njima povezane opreme;
* troškovi nabave ukrasnih predmeta (vaze, svijećnjaci, svijeće, slike, cvijeće i slično);
* troškovi izrade projektne dokumentacije, troškovi zaštite na radu, higijenskih uvjeta, zaštite od požara, atesta i sl. (osim u slučaju ishodovanja minimalnih tehničkih uvjeta za poslovni prostor);
* troškovi nabave usisavača (osim industrijskih);
* troškovi nabave i opremanja čajne kuhinje;
* troškovi potrošnog materijala;
* troškovi najma opreme, leasing te obročna otplata preko kreditnih kartica;
* troškovi unutarnjeg uređenja poslovnog prostora ako su u vlastitoj izvedbi ili ako izvođač radova nije poslovni subjekt koji je registriran za obavljanje tih radova;
* troškovi uređenja poslovnog prostora u kojem se obavlja djelatnost, a koji nije fizički izdvojen od stambenog dijela, npr. uređenje izdvojene sobe ili prostora u sklopu stana i sl.;
* troškovi za nabavu klima uređaja iznad 700,00 eura;
* troškovi za nabavu klima uređaja za koja su dobivena sredstva potpore Grada Makarske u protekle dvije godine;
* carinske i uvozne pristojbe ili druge naknade (bankovne naknade, tečajne razlike i sl.) i
* svi ostali troškovi koji nisu u funkciji obavljanja djelatnosti za koju je potpora odobrena.

Neprihvatljivim se smatraju i drugi troškovi koji nisu navedeni kao prihvatljivi. Svaki trošak za koji se provjerom ustanovi da nije prihvatljiv bit će izuzet te se isti neće uzeti u obzir za izračun iznosa za bespovratne potpore.

Ponude, predračuni/računi i izvodi za prihvatljive troškove iz članaka 5. i 6. priznaju se samo ako su izdani nakon 1. siječnja 2025. godine.

1. **KOMISIJA ZA DODJELU POTPORA**

Članak 8.

Postupak u svezi dodjeljivanja potpora sukladno odredbama ovog Programa obavlja Komisija za dodjelu potpora mikro i malim poduzetnicima i obrtnicima s ciljem revitalizacije stare gradske jezgre Grada u 2025. godini (u daljnjem tekstu: Komisija).

Članove Komisije imenuje Gradonačelnik posebnim rješenjem kao svoje radno tijelo, sastavljeno od predsjednika, zamjenika predsjednika i članova Komisije.

Predsjednik Komisije organizira rad Komisije, saziva i vodi njegove sastanke te predlaže dnevni red. Sastanci se mogu održati ako je na njima nazočna većina članova. O svakom sastanku vodi se zapisnik.

Komisija obavlja administrativnu provjeru zaprimljenih prijava koja uključuje utvrđivanje pravovremenosti i potpunost prijava, ispunjavanje uvjeta propisanih ovim Programom te planiranu namjenu i prihvatljive troškove ulaganja.

1. **POSTUPAK DODJELE POTPORA**

Članak 9.

1. Postupak dodjele potpora mikro i malim poduzetnicima i obrtnicima na području stare gradske jezgre provoditi će se temeljem objave Javnog poziva na službenim stranicama Grada Makarske.
2. Javni poziv za dodjelu potpora iz članka 4. ovog Programa raspisuje Gradonačelnik.
3. U Javnom pozivu objaviti će se prihvatljivi prijavitelji, namjena i sredstva potpore, uvjeti za dodjelu potpore, popis dokumentacije koja se podnosi te rok za podnošenje prijava.
4. Subjekti koji će se prijavljivati na Javni poziv obvezni su ispuniti Obrazac Zahtjeva, kao i ostale obrasce koji će se objaviti na službenim stranicama Grada Makarske i biti sastavni dio Javnog poziva.
5. Obrazac Zahtjeva je potrebno u potpunosti popuniti i pečatirati (osim kod predaje Zahtjeva elektronskim putem gdje isti mora biti potpisan kvalificiranim elektroničkim potpisom), odnosno ako Zahtjev podnose ortaci, Zahtjev je potrebno potpisati od strane svih ortaka.
6. Ukoliko u bilo kojem trenutku dođe do upisa novog ortaka u obrt prijavitelja, odnosno korisnika, prijavitelj je dužan o promjeni obavijestiti Grad pisanim putem u roku od 15 dana od trenutka nastanka promjene, te isti podliježe provjeri ispunjavanja uvjeta prihvatljivosti kao i prijavitelj. Ukoliko Grad bilo kojim putem i u bilo kojem trenutku dođe do saznanja o promjenama istih, može dovesti do raskida Ugovora i povrata sredstava.
7. Zahtjevi i ostali obrasci sa svom ostalom popratnom dokumentacijom definiranim Javnim pozivom će se predavati Gradu Makarska, na adresu Obala kralja Tomislava 1, 21300 Makarska, poštom preporučeno, s naznakom: JAVNI POZIV (naziv) – NE OTVARAJ, odnosno neposredno – predajom na pisarnici u zgradi Grada Makarske (soba br.7) ili elektronskom poštom na adresu [pisarnica@makarska.hr](mailto:pisarnica@makarska.hr), u kojem slučaju Zahtjev mora sadržavati elektronički potpis podnositelja.
8. Rok za podnošenje prijava je 15 dana od dana objave Javnog poziva.
9. Prijava podnesena izvan propisanog roka (nepravovremena prijava) neće se uzeti u razmatranje.
10. O rezultatima javnog poziva podnositelji zahtjeva bit će pravovremeno obaviješteni, sukladno odredbama Javnog poziva.
11. Ukoliko se temeljem administrativne provjere utvrdi da nije priložena sva propisana dokumentacija prema popisu obvezne dokumentacije navedene u članku 10., odnosno da nisu ispunjeni svi uvjeti propisani Programom, prijava će biti odbačena te će o razlozima odbacivanja prijavitelj biti obaviješten.
12. Na temelju prijava koje su udovoljile administrativnoj provjeri Komisija sastavlja prijedlog liste sve do iskorištenja sredstava osiguranih za realizaciju potpora iz članka 4. ovog Programa, s tim da prednost imaju prijavitelji koji su ranije podnijeli prijavu (trenutak prijave se smatra dan, sat i minuta zaprimljene prijave), a koji ispunjava sve uvjete propisane ovim Programom.
13. Nakon provedenog Javnog poziva, na temelju prijedloga liste Komisije, gradonačelnik će donijeti konačnu Odluku o dodjeli potpora s popisom korisnika i iznosima odobrenih novčanih sredstava.
14. U slučaju da nakon konačne Odluke o dodjeli potpora s popisom korisnika i iznosima odobrenih novčanih sredstava ostane nepotrošenih sredstava, Javni poziv se može ponoviti s naznakom da je to ponovljeni Javni poziv.
15. Prijavitelji koji su nakon prijave postali obveznici obračuna PDV-a dužni su o promjeni obavijestiti davatelja sredstava pisanim putem u roku od 15 dana od trenutka nastanka promjene, te će biti obvezni izvršiti povrat dijela sredstava koji se odnosi na trošak PDV-a za sve račune nastale od dana ulaska u sustav PDV-a, u slučaju da je isplata sredstava izvršena. Ako Davatelj sredstava dođe bilo kojim putem i u bilo kojem trenutku do saznanja o promjenama istih, to može dovesti do raskida Ugovora i povrata sredstava.
16. Korisnici potpora će prilikom prijave na Javni poziv i istekom roka za dostavu koji će se definirati Javnim pozivom dostaviti Gradu troškovnik sa svim pripadajućim ponudama/predračunima/računima/izvodima/isplatnim listama kao prilogom, u iznosu ili dijelu iznosa na koji je korisnik ostvario pravo (do 100% iznosa iskorištenih sredstava), a koji dokazuju namjenski utrošak sredstava, prema podacima o planiranom ulaganju/namjeni, a sukladno ovom Programu i Javnom pozivu;
17. Svi troškovi moraju biti jasno iskazani u Obrascu troškovnika za dodjelu potpora mikro i malim poduzetnicima i obrtnicima s ciljem revitalizacije stare gradske jezgre Grada, povezani sa prihvatljivim troškovima za namjene iz članaka 5. i 6. ovog Programa te vezani uz obavljanje registrirane djelatnosti, odnosno troškovi namijenjeni za poslovnu djelatnost koju poslovni subjekt obavlja;
18. Svaki trošak za koji se provjerom utvrdi da nije prihvatljiv bit će isključen iz tablice troškovnika, te će biti izuzet i isti se neće uzeti u obzir za izračun iznosa za bespovratne potpore;
19. Grad zadržava pravo kontrole namjenskog korištenja sredstava te u slučaju ne korištenja ili nenamjenskog korištenja, odnosno ako je korisnik potporu ostvario temeljem neistinitih izjava, lažnih potvrda i sl., Grad će zatražiti povrat odobrenih sredstava.
20. Korisnik je obvezan pridržavati se Odluke o postavljanju oznaka, uređaja i urbane opreme na području kulturno-povijesne cjeline Grada Makarske (prilog-skica) („Glasnik Grada Makarske“, br. 8/22, 17/22, 10/23 i 10/24) te će Grad zatražiti povrat odobrenih sredstava ukoliko korisnici potpora budu kršili Odluku, odnosno ukoliko se ogluše na upozorenja Grada o kršenju iste.
21. Korisnik je obvezan ispunjavati i zadržati uvjete prihvatljivosti utvrđene u trenutku prijave na Javni poziv do kraja isteka ugovornih obveza. Ukoliko Davatelj sredstava dođe bilo kojim putem i u bilo kojem trenutku do saznanja o promjenama istih, može dovesti do raskida Ugovora i povrata sredstava.
22. **OBVEZNA DOKUMENTACIJA**

Članak 10.

1. Zahtjevi za dodjelu bespovratnih sredstava mikro i malim poduzetnicima i obrtnicima na području stare gradske jezgre Grada sadržavati će minimalno:
2. *OPĆI PODACI O PODNOSITELJU ZAHTJEVA:*

* naziv pravne osobe s naznakom mjesta registrirane djelatnosti;
* oblik registracije (j.d.o.o., d.o.o., obrt i dr.) i godina osnivanja;
* matični broj gospodarskog subjekta;
* OIB gospodarskog subjekta;
* ime i prezime vlasnika/osnivača poslovnog subjekta;
* ime i prezime osobe ovlaštene za zastupanje;
* djelatnost prema NKD 2007;
* status poslovnog subjekta s aspekta poreznog obveznika (obveznik PDV-a/nije obveznik PDV-a);
* kratak opis djelatnosti;
* kratak opis proizvoda/usluga koje se nude;
* kratak opis trenutnog tržišta (struktura klijenata, djelovanje na domaćem/inozemnom tržištu i sl.);
* broj zaposlenih na dan podnošenja prijave;
* broj telefona, faxa;
* e-mail;
* broj žiroračuna i naziv banke;
* i dr.

1. *PODACI O POSLOVNOM PROSTORU:*

* podaci o poslovnom prostoru (vlasništvo, lokacija, veličina, trajanje zakupa).

1. *PODACI O PLANIRANOM ULAGANNJU (NAMJENI):*

* podaci o planiranom ulaganju (opis planiranog ulaganja za koji se traži potpora, ciljevi i rezultati koji se planiraju postići izvršenim ulaganjem (povećanje prihoda, povećanje broja zaposlenih, novi certifikati, uvođenje novih tehnologija u proizvodnji i sl.) i troškovnika koja će se naknadno dokazivati).

1. Privolu/suglasnost za obradu osobnih podataka, kao i potvrdu istinitosti podataka, prijavitelj će dati kroz vlastoručni potpis Zahtjeva (odnosno u slučaju predaje elektronskim putem kroz kvalificirani elektronički potpis).
2. Prijavitelj je obvezan, osim ispunjenog Zahtjeva za dodjelu potpora mikro i malim poduzetnicima i obrtnicima na području stare gradske jezgre Grada za 2025. godinu, dostaviti i sljedeću dokumentaciju:
3. ispunjenu Izjavu o korištenim državnim potporama male vrijednosti 2025., (prilaže i prijavitelj koji do sada nije koristio državne potpore), koja će se objaviti na službenim stranicama Grada Makarske i biti sastavni dio Javnog poziva;
4. ispunjen Obrazac Skupna Izjava, koji će se objaviti na službenim stranicama Grada Makarske i biti sastavni dio Javnog poziva;
5. BON 2 ili SOL 2:

-podatke o bonitetu ili solventnosti izdaje poslovna banka kod

koje je otvoren poslovni račun;

-BON 2 ili SOL 2 ne smije biti stariji od 15 dana od dana

prijave na Javni poziv.

1. dokaz o registraciji za obavljanje djelatnosti: Izvod iz registra obrtnika, Izvod iz sudskog registra;
2. potvrdu Porezne Uprave o nepostojanju dugovanja koju izdaje nadležna porezna uprava:

-nije prihvatljiva Potvrda na kojoj je iskazan dug, bez obzira na iznos

duga i bez obzira na priložene uplatnice o plaćanju duga;

-potrebno je priložiti potvrde na ime svih ortaka;

-potvrda ne smije biti starija od 15 dana od dana prijave na Javni poziv.

1. zadnji JOPPD obrazac;
2. financijsko izvješće za proteklu godinu/obrazac PO-SD za proteklu godinu (paušalisti);
3. presliku osobne iskaznice člana trgovačkog društva ili zadruge, odnosno vlasnika obrta;
4. vlasnički list odnosno ugovor o zakupu poslovnog prostora na području stare gradske jezgre Grada obuhvaćenim grafičkim prikazom danim u Prilogu 1. ovog Programa;
5. uvjerenje o stjecanju statusa tradicijskog/umjetničkog obrta, ukoliko ga prijavitelj posjeduje.
6. Svi prijavitelji na Javni poziv iz članka 9. ovog Programa ne smiju imati duga prema Gradu Makarskoj (stanje mogu provjeriti u Upravnom odjelu za financije, proračun i naplatu potraživanja). Komisija pribavlja potvrdu od Upravnog odjela za financije, proračun i naplatu potraživanja za sve prijavitelje.
7. Po potrebi, od podnositelja prijave Grad zadržava pravo zatražiti i dodatna objašnjenja i informacije, odnosno dodatnu dokumentaciju, ukoliko to Grad ocijeni nužnim za utvrđivanjem određenih činjenica relevantnih za Javni poziv.
8. **VIDLJIVOST PROGRAMA DODJELE POTPORA**

Članak 11.

Korisnik potpore dužan je istaknuti na vidljivom mjestu u poslovnom prostoru informaciju u obliku samoljepljive naljepnice da je za provedbu projekta ostvario bespovratna sredstva potpore od Grada Makarske.

Samoljepljive naljepnice dodjeljuje Grad, a ista mora biti istaknuta na vidljivom mjestu najmanje dvije godine od dana zaključenja Ugovora o dodjeli bespovratne potpore.

1. **PRIJELAZNE I ZAVRŠNE ODREDBE**

Članak 12.

Sve dodijeljene potpore male vrijednosti, upisuju se u Registar državnih potpora i potpora male vrijednosti za koje je nadležno Ministarstvo financija u skladu sa zakonom kojim se uređuju državne potpore.

Podaci o dodijeljenim potporama čuvaju se deset godina od dana dodjele potpore.

Članak 13.

Ovaj Program stupa na snagu osmog dana od dana objave u Glasniku Grada Makarske.

KLASA: 302-02/25-01/1

URBROJ: 2181-6-01-25-1

Makarska, - 2025.

Predsjednica Gradskog vijeća

Gordana Muhtić, dipl.iur.